Խիսկո

**Ֆրանսիսկո Խավիեր Մունյոս Լյոմպարտ** (;), հայտնի է որպես Խիսկո կամ Շիսկո, իսպանացի ֆուտբոլիստ, ձախ եզրային կիսապաշտպան, սլովակական ԴԱԿ 1904-ի գլխավոր մարզիչ։ Իսպանիայի առաջնությունում անցկացրել է ավելի քան 190 հանդիպում և խփել 20 գոլ։ Հինգ մրցաշրջան խաղացել է «Ռեալ Բետիսում», «Վալենսիայի» հետ դարձել է ՈՒԵՖԱ-ի գավաթակիր։

## Ակումբային կարիերա
### «Վալենսիա»
Խիսկոն ծնվել է Մանակորում, Բալեարյան կղզիներում։ Ֆուտբոլային կրթությունը ստացել է «Վալենսիայի» երկրորդ թիմում՝ «Վալենսիա Մեստալիայում», վարձավճարով տեղափոխվել է Սեգունդայի «Ռեկրեատիվո» ակումբ, որտեղ 39 խաղում խփել է 10 գոլ։ Այնուհետև Խիսկոն միացել է «Տեներիֆեին», որի կազմում անցկացրել է 28 հանդիպում և խփել մեկ գոլ, մինչ վերադառնալը «Վալենսիա», բայց արդեն հիմնական թիմ։

Երեք մրցաշրջանում անցկացրել է 44 հանդիպում, սակայն խփել է ընդամենը 4 գոլ, փոխարենը նրա հետ նվաճել է Իսպանիայի 2003/04 թվականների առաջնությունը, ՈՒԵՖԱ-ի գավաթը 2003/04 թվականներին և ՈՒԵՖԱ-ի սուպերգավաթը։

### «Բետիս»
2005 թվականին 25-ամյա Խիսկոն տեղափոխվեց «Ռեալ Բետիս», որտեղ խաղաց հինգ մրցաշրջան։ Նա չդարձավ մեկնարկային կազմի մշտական խաղացող, ավելին՝ նախընտրում էր խաղալ «աջակցող դերում»՝ կազմակերպելով թիմի հարձակողական գործողությունները։ 2006/07 մրցաշրջանում նա խփեց ընդամենը երեք գոլ, այդ թվում՝ երկու գոլ «Ռասինգի» և «Խիմնաստիկի» դեմ խաղում, ինչով օգնեց իր թիմին խուսափել բարձրագույն դիվիզիոնից դուրս մնալուց։

2008/09 մրցաշրջանում «Բետիսը» այնուամենայնիվ հայտնվեց Սեգունդայում, իսկ Խիսկոն խաղաց ընդամենը 9 խաղ՝ խփելով մեկ գոլ։ Դա տեղի ունեցավ 2009 թվականի հունվարի 11-ին «Մալագայի» դեմ խաղում։

### «Լևանտե»
2009 թվականի օգոստոսին տրանսֆերային պատուհանի վերջին րոպեներին Խիսկոն Սևիլիայից տեղափոխվեց Վալենսիա, այս անգամ՝ Սեգունդայում հանդես եկող «Լևանտե»։ Իր առաջին մրցաշրջանում նա խփեց 8 գոլ և օգնեց իր ակումբին երկու տարվա բացակայությունից հետո դուրս գալ Պրիմերա։

2010/11 մրցաշրջանում Խիսկոն անցկացրեց 26 խաղ (18-ը՝ մեկնարկային կազմում), և «Լևանտեն» կարողացավ պահպանել իր տեղը իսպանական ֆուտբոլի էլիտայում։ 2011 թվականի հունվարի 22-ին նա խփեց իր միակ գոլը մրցաշրջանում «Սևիլիայի» դեմ 1:4 հաշվով պարտված արտագնա խաղում, և հունիսին ակումբը նրան ազատ արձակեց։

Դրանից հետո 30-ամյա Խիսկոն առաջին անգամ մեկնեց խաղալու արտերկրում՝ միանալով վրացական «Դինամո» Թբիլիսիին։ Հաջորդ մրցաշրջանում «Դինամոն» հաղթեց Պրեմիեր լիգայում, իսկ Խիսկոն խփեց 22 գոլ՝ դառնալով առաջնության լավագույն ռմբարկուն։

2014 թվականի դեկտեմբերի 14-ին Խիսկոն վերադարձավ հայրենիք՝ 18-ամսյա պայմանագիր կնքելով երրորդ դիվիզիոնի «Խիմնաստիկո» ակումբի հետ։

## Անձնական կյանք
Խիսկոյի կրտսեր եղբայրը Տոնի Մունյոսն է, նույնպես ֆուտբոլիստ։ Տոնին մեկ խաղ է անցկացրել «Մալյորկայի» կազմում, սակայն կարիերայի խաղերի ճնշող մեծամասնությունն անցկացրել է Իսպանիայի ստորին լիգաներում։

## Ձեռքբերումներ
**Թիմային**

**«Վալենսիա»**

* Իսպանիայի ֆուտբոլի առաջնություն. 2003/04
* ՈՒԵՖԱ-ի գավաթակիր. 2003/04
* ՈՒԵՖԱ-ի սուպերգավաթակիր. 2004

**«Դինամո» Թբիլիսի**

* Վրաստանի ֆուտբոլի առաջնություն. 2012/13, 2013/14
* Վրաստանի ֆուտբոլի գավաթ. 2012/13, 2013/14
* Վրաստանի ֆուտբոլի սուպերգավաթ. 2013/14

**Անհատական․**
* Վրաստանի առաջնության լավագույն ռմբարկու. 2012/13, 2013/14
* Վրաստանի առաջնության տարվա խաղացող. 2013/14

## Ծանոթագրություններ

Կատեգորիա:Իսպանացի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Վալենսիայի ֆուտբոլիստներ